**ОПШТИНА ГАЏИН ХАН**

**Општинска управа**

 Број: 101-24/2018-IV

**04.01.2018. године**

**Гаџин Хан**

На основу члана 18. Закона о начину одређивања максималног броја запослених у јавном сектору (''Сл. гласник РС'', бр. 68/15 и 81/2016 – одлука УС), чл. 3. Уредбе о интерном конкурсу (''Сл. гласник РС'', бр. 17/16) тачке 2. Одлуке о максималном броју запослених на неодређено време у општини Гаџин Хан за 2017. годину ( „Службени лист града Ниша“, број 79/2017) и члана 31. Одлуке о Општинској управи општине Гаџин Хан („Службени лист града Ниша, бр. 137/2016), Општинскa управa општине Гаџин Хан оглашава

**ИНТЕРНИ КОНКУРС ЗА ПОПУЊАВАЊЕ РАДНИХ МЕСТА**

 **У ОПШТИНСКОЈ УПРАВИ ОПШТИНЕ ГАЏИН ХАН**

**I** **Орган у коме се радна места попуњавају**: Општинска управа општине Гаџин Ханг – Служба за друштвене делатности, имовинско правне послове и општу управу.

**II** **Радна места** **која се попуњавају**:

**1**.**Чувар – 1 извршилац**

предвиђено Правилником о организацији и систематизацији радних места у Општинској управи и општинском правобранилаштву општине Гаџин Хан, број 06-589/2016-III од 16.12.2016. и Правилником о изменама и допунама Правилника о организацији и систематизацији радних места у Општинској управи и општинском правобранилаштву општине Гаџин Хан број 06-110-552/2017-III од 09.11.2017., у члану 25. у тачки 21.

**Опис послова:** Чува и обезбеђује објекте: зграду општине Гаџин Хан, ЈП Дирекције Гаџин Хан, Народне библиотеке, Дечијег вртића и Основне школе од евентуалног угрожавања и напада; евидентира све појаве и запажања и уписује у стражарску књигу; води евиденцију о враћању-повратку службених возила са пута и преузимању истих из гараже након истека радног времена и податке о томе уписује у књигу дежурстава.

**Услови:** Средње образовање у трајању од најмање три године; лиценца за обављање послова службеника обезбеђења и руковање ватреним оружјем; најмање шест месеци радног искуства на пословима обезбеђења.

**У изборном поступку проверавају се:** познавање Закона о локалној самоуправи**,** Закона о приватном обезбеђењу - усмено, вештина комуникације – усмено.

**2. Биротехничар** – **2 извршиоца**

предвиђено Правилником о организацији и систематизацији радних места у Општинској управи и општинском правобранилаштву општине Гаџин Хан, број 06-589/2016-III од 16.12.2016 и Правилником о изменама и допунама Правилника о организацији и систематизацији радних места у Општинској управи и општинском правобранилаштву општине Гаџин Хан број 06-110-552/2017-III од 09.11.2017, у члану 25. у тачки 21а.

**Опис послова:** Умножавање и копирање материјала и аката; слагање и спајање сложеног материјала-проверавање исправности сложеног материјала; вођење евиденције о количини утрошеног материјала; одржавање средстава за умножавање материјала; обавља и друге послове по налогу начелника.

**Услови:** стечено средње образовање у трајању од најмање 3 године; најмање три године радног искуства на пословима копирања.

**У изборном поступку проверавају се:** познавање рада на копир апарату – практичним радом на копир апарату, вештина комуникације – усмено.

**III Место рада:** Општинска управа општине Гаџин Хан, Милоша Обилића бб, Гаџин Хан.

**IV Докази који се прилажу уз пријаву на интерни конкурс:** оригинал или оверена фотокопија не старија од шест месеци уверења о држављанству и извода из матичне књиге рођених, потврда да кандидат није осуђиван за кривично дело на безусловну казну затвора од најмање шест месеци, оригинал уверења о општој здравственој способности не стaријег од шест месеци; оверена фотокопија дипломе којом се потврђује стручна спрема; оригинал или оверена фотокопија доказа о радном искуству (потврда, решење и други акти из којих се види на којим пословима, у ком периоду и са којом стручном спремом је стечено радно искуство); оригинал или оверена фотокопија решења о распоређивању, решења да је запослени остао нераспоређен или уговора о раду.

**V** **Рок за подношење пријавa на интерни конкурс:** 15 дана од дана оглашавања који почиње да тече од 06. јануара 2018. године и истиче 19. јануара 2018.године.

**VI** **Лице које је задужено за давање обавештења о интерном конкурсу:** Милош Митић, контакт телефон 018/860-112 или 063/ 682 705.

**VII Датум оглашавања**: 5.јануара 2018. године.

**VIII Адреса на коју се подносe пријавe на интерни конкурс:** Општинска управа општине Гаџин Хан, ул. Милоша Обилића бб, 18240 Гаџин Хан, са назнаком „за интерни конкурс“.

**IX** **Провера оспособљености, знања и вештина кандидата у изборном поступку:** Са кандидатима чије су пријаве благовремене, допуштене, разумљиве, потпуне и уз које су приложени сви потребни докази и који испуњавају услове за оглашено радно место, назначене вештине и знања биће проверене од стране конкурсне комисије у просторијама Општинске управе општине Гаџин Хан, ул. Милоша Обилића бб, почев од 20. јануара 2018. године, о чему ће кандидати бити обавештени телефонским путем или електронском поштом.

**X Запослени који имају право да учествују на интерном конкурсу:** запослени на неодређено време у организационим облицима у систему локалне самоуправе, који чине органи општине Гаџин Хан, јавне службе, јавна предузећа, правна лица основана од стране тих предузећа, привредна друштва и друге организације које имају обавезу пријављивања података о запосленима у Регистар, односно запослени чије се плате финансирају из буџета општине Гаџин Хан:

ЈП „Дирекција за изградњу и комуналну делатност Гаџин Хан, Туристичка организација општине Гаџин Хан, Центар за социјални рад Гаџин Хан, ПУ „Прва радост“ Гаџин Хан , Народна библиотека „Бранко Миљковић“ Гаџин Хан.

**Напомене:**

Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази у оригиналу или овереној фотокопији у општини или код јавног бележника, биће одбачене.

Интерни конкурс спроводи Конкурсна комисија коју именује начелник Општинске управе.

Овај оглас објављен је на web страници и огласној табли Општинске управе општине Гаџин Хан.

 **НАЧЕЛНИК ОПШТИНСКЕ УПРАВЕ**

 **Љиљана Петровић**